জাল জন্ম–মৃত্যু শংসাপত্র মামলায় গ্রেফতার ৫

শিলিগুড়ি/রীনা কুমার: জাল জন্ম–মৃত্যু শংসাপত্র (Fake Birth And Death Certificates) কেলেঙ্কারিতে ফের নড়েচড়ে বসল শিলিগুড়ি মেট্রোপলিটন পুলিশের ডিটেকটিভ ডিপার্টমেন্ট (Detective Department of Siliguri Metropolitan Police) । বুধবার ভোরে টানা তল্লাশি চালিয়ে প্রধাননগর ও চাঁদমনি এলাকা থেকে আরও কয়েকজনকে গ্রেফতার করেছে পুলিশ।

পুলিশ সূত্রে খবর, সম্প্রতি খড়িবাড়ি গ্রামীণ হাসপাতালের নকল জন্ম–মৃত্যু শংসাপত্র মামলায় ধৃত দুইজনকে জেরা করেই উঠে আসে নতুন কয়েকজনের নাম। সেই সূত্র ধরেই ডিডি-র বিশেষ দল বুধবার ভোর রাতে অভিযান চালায়।

চাঁদমনি থেকে প্রথমে ধরা পড়ে রাধেশ্যাম প্রসাদ ও দীপক কুমার সাহ। তারা দুজন একটি স্কুটিতে চাঁদমনি মন্দির সংলগ্ন রাস্তায় ঘোরাফেরা করছিল বলে জানা যায়।

আরও পড়ুন- দিঘা জগন্নাথ ধামে প্রথমবার রাস উৎসব! জানুন অনুষ্ঠানসূচি

তল্লাশিতে তাদের কাছ থেকে পাঁচটি জাল জন্ম শংসাপত্র ও মোবাইল ফোনে একাধিক ভুয়ো নথির ছবি উদ্ধার হয়েছে। তাদের জিজ্ঞাসাবাদে উঠে আসে আরও তিনজনের নাম— মহেশ সাহ, সুজিত রংদার ও রাজীব ছেত্রী।

এরপর পুলিশ প্রধান নগর এলাকা ঘিরে ফেলে এবং সেখান থেকে তাদেরও গ্রেফতার করে। তল্লাশিতে উদ্ধার হয় ছটি নকল জন্ম শংসাপত্র সহ আরও একাধিক নথি। ধৃতদের বিরুদ্ধে ভুয়ো নথি তৈরি, সরকারি প্রতারণা এবং অপরাধমূলক ষড়যন্ত্রের ধারায় মামলা রুজু হয়েছে। বৃহস্পতিবার ধৃতদের শিলিগুড়ি আদালতে তোলা হবে।

দেখুন আরও খবর-